Kraginiai

Kraginiai (Podicipedidae) – vandens paukščių šeima šiuolaikinėje biologijos sistematikoje priskiriama gandrinių paukščių būriuiFauna Europea: Podicipedidae . Anksčiau šeima buvo išskirta į atskirą kraginių paukščių (Podicipediformes) būrįLietuvos fauna. Paukščiai, I t. Vilnius: Mokslas, 1990..

Nedideli ir vidutinio dydžio paukščiai, kurių kūnas laivelio formos, snapas tiesus ir smailus. Patinai didesni už pateles. Turi gana ilgą kaklą bei trumpas kojas, kurių kiekvienas pirštas su plaukiojamąja skiaute ir jos pasuktos atgal, pastaibis smarkiai suplotas iš šonų. Didžiųjų plasnojamųjų plunksnų turi 12, pirmoji iš jų rudimentinė. Vairuojamosios plunksnos išsivysčiusios silpnai. Ant galvos iš pailgėjusių plunksnų dažnai susidaro kuodukai bei apykaklės. Plunksnos tankios, bet gana trumpos. Patinai ir patelės panašios spalvos.

Dieniniai paukščiai. Gana gerai plaukioja ir nardo. Skrydis greitas ir tiesus, bet sausumoje labai nevikrūs. Skrenda greitai, polėkis tiesus, įsibėgėja vandenyje, sunkiai pakyla. Migruojantys paukščiai.

Monogamai. Vandenyje krauna lizdą, kuris neretai plūduriuoja. Dėtyje 3-8 vienspalviai balti kiaušiniai. Peri 20-26 dienas abu porelės nariai. Jaunikliai išsiritę būna apaugę pūkais. Pirmomis dienomis keliauja tėvams ant nugaros, o po kelių dienų jau patys sugeba plaukioti ir nardyti. Skraidyti pradeda būdami 4-5 savaičių amžiaus. Suaugėliai šeriasi rudenį bei pavasarį.

Maitinasi gėlame vandenyje, išskyrus kai kurias rūšis, kurios apsilanko ir jūroje migracijos metu arba žiemą. Minta įvairiais vandens gyvūnais, kuriuos pagauna nardydami. Dažniausiai tai smulki žuvis, vėžiagyviai, vabzdžiai. Panerti gali iki 20-25 m.

Kraginiai paukščiai paplitę visame Žemės rutulyje. Kai kurios rūšys veisiasi kolonijomis. Šeimoje 30 rūšių priklausančių 6-ioms gentimsCatalogue of Life: 2009 Annual Checklist. Lietuvoje gyvena 5 rūšysLietuvos fauna. Paukščiai, I t. Vilnius: Mokslas, 1990.:
 Raguotasis kragas (Podiceps auritus)
 Ausuotasis kragas (Podiceps cristatus)
 Rudakaklis kragas (Podiceps grisegena). Rūšis įrašyta į Lietuvos raudonąją knygą.
 Juodakaklis kragas (Podiceps nigricollis). Rūšis įrašyta į Lietuvos raudonąją knygą.
 Mažasis kragas (Tachybaptus ruficollis)

 Gentys ir rūšys 
 Mažieji kargai (Tachybaptus) 
 Dominikinis kargas (Tachybaptus dominicus) 
 Australinis mažasis kragas (Tachybaptus novaehollandiae) 
 Madagaskarinis kragas (Tachybaptus pelzelnii) 
 Mažasis kragas (Tachybaptus ruficollis) 
 Alaotraninis kragas (Tachybaptus rufolavatus) - išnykęs (2010 m.)

 Margasnapiai kragai (Podilymbus) 
 Mažasis margasnapis kragas (Podilymbus podiceps) 
 Atitlaninis kragas (Podilymbus gigas) - išnykęs (1989 m.) 

 Rolandijos (Rollandia) 
 Baltakuodė rolandija (Rollandia rolland) 
 Trumpasparnė rolandija (Rollandia microptera) 

 Baltagalviai kragai (Poliocephalus) 
 Australinis baltagalvis kragas (Poliocephalus poliocephalus) 
 Naujosios Zelandijos baltagalvis kragas (Poliocephalus rufopectus) 

 Kragai (Podiceps) 
 Kolumbinis kargas (Podiceps andinus) - išnykęs (1977 m.) 
 Raguotasis kragas (Podiceps auritus) 
 Ausuotasis kragas (Podiceps cristatus) 
 Podiceps dominicus
 Podiceps gallardoi
 Ruadakaklis kragas (Podiceps grisegena) 
 Didysis kragas (Podiceps major)
 Juodakaklis kragas (Podiceps nigricollis) 
 Podiceps novaehollandiae
 Sidabrinis kragas (Podiceps occipitalis) 
 Podiceps pelzelnii
 Podiceps poliocephalus
 Podiceps rolland
 Podiceps ruficolis
 Podiceps rufolaratus
 Podiceps rufopectus
 Tačanovskio kragas (Podiceps taczanowskii) 

 Aechmophorus 
 Vakarinis kragas (Aechmophorus occidentalis) 
 Klarko kragas (Aechmophorus clarkii) 

 Išnašos